**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2018. május 28-án 18:00 órai kezdettel** a Polgármesteri Hivatal tárgyalójában megtartott **rendes zárt** üléséről.

**Jelen vannak:**

Deltai Károly Polgármester

Dr. Lack Mónika Jegyző

Földvári-Nagy László Bizottsági elnök

Szigeti Antal Bizottsági tag

Fillinger Zsófia Bizottsági tag

Láng Richárd Bizottsági tag

Király Péter Bizottsági tag

Móczár Gábor Alpolgármester

Halász Terézia Képviselő

Dr. Vida Rolland Képviselő

Hoós Péter Műszaki ügyintéző

Vetési Vincéné Pénzügyi vezető

Földvári-Nagy László levezető bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Fillinger Zsófia bizottsági tagot. Javaslom, hogy a 4. napirendi pontot vegyük előre a vendégünkre tekintettel.

Telki Község Képviselő-testületének Pénzügyi Bizottsága 5 igen szavazattal egyhangúlag -5 fő bizottsági tag volt jelen a szavazáskor- határozathozatal mellőzésével az alábbi napirendet fogadja el.

**Javasolt napirendek**

E[1./A 2018. évi belső ellenőrzési terv végrehajtásáról szóló jelentés megtárgyalása](http://www.telki.hu/images/e-hivatal/eloterjesztesek/2018/PUB/05.28/4_np.Belso_ellenori_jelenetes_melleklet.pdf)

**Előterjesztő**: Belső ellenőr, Polgármester, Jegyző

[2./ Tájékoztató a helyi adóbevételek alakulásáról](http://www.telki.hu/images/e-hivatal/eloterjesztesek/2018/PUB/05.28/1_np_ajekoztato_a_helyi_adobevetelek_alakulasarol_20180522.docx)

**Előterjesztő**: Polgármester

[3./A 2017. évi költségvetés végrehajtásáról szóló beszámoló megtárgyalása.](http://www.telki.hu/images/e-hivatal/eloterjesztesek/2018/PUB/05.28/2__np._2017_evi_Zarszamadasi_rendelet_-eloterjesztes.docx)

**Előterjesztő**: Polgármester

[4./Tájékoztató Telki község Képviselő-testülete 2018. évi költségvetésének I. negyedéves végrehajtásáról.](http://www.telki.hu/images/e-hivatal/eloterjesztesek/2018/PUB/05.28/3_np.Tajekoztato_2018_evi_gazdalkodasrol-eloterjesztes.pdf)

**Előterjesztő**: Polgármester

[5./A 2018. évi belső ellenőrzési terv végrehajtásáról szóló jelentés megtárgyalása](http://www.telki.hu/images/e-hivatal/eloterjesztesek/2018/PUB/05.28/4_np.Belso_ellenori_jelenetes_melleklet.pdf)

**Előterjesztő**: Belső ellenőr, Polgármester, Jegyző

[6./ Telki község Önkormányzat képviselő-testület 2017. évi Közbeszerzési eljárásainak összegzéséről](http://www.telki.hu/images/e-hivatal/eloterjesztesek/2018/PUB/05.28/5_np_eloterj_kozbeszerzesi_osszegzo_jelentes.-eloterjesztes.doc)   +[melléklet](http://www.telki.hu/images/e-hivatal/eloterjesztesek/2018/PUB/05.28/5_np_Az_onkorm.2017_eves_statisztikai_osszegezes.docx)

**Előterjesztő**: Polgármester

[7./ A temetőkről és a temetkezésről szóló 20/2011. (09.07.) önkormányzati rendelet módosításáról](http://www.telki.hu/images/e-hivatal/eloterjesztesek/2018/PUB/05.28/7_np_eloterj_A_temetokrol_es_a_temetkezesrol_szolo_rend.mod.docx)

**Előterjesztő**: Polgármester

[8./A Zsámbéki Mentőállomás támogatási kérelméről](http://www.telki.hu/images/e-hivatal/eloterjesztesek/2018/PUB/05.28/8_np_eloterj_Eloterjesztes_Zsambeki_Mentoallomas_tamogatasarol.docx)

**Előterjesztő**: Polgármester

[9./ Telki Napsugár utca útépítés tervezési megbízás kiadása](http://www.telki.hu/images/e-hivatal/eloterjesztesek/2018/PUB/05.28/9_.np._Napsugar_utca_utepitesi_terveinek_megrendeleserol.docx)

**Előterjesztő**: Polgármester

Egyebek

**Napirendek tárgyalása:**

[1./A 2018. évi belső ellenőrzési terv végrehajtásáról szóló jelentés megtárgyalása](http://www.telki.hu/images/e-hivatal/eloterjesztesek/2018/PUB/05.28/4_np.Belso_ellenori_jelenetes_melleklet.pdf)

**Előterjesztő**: Belső ellenőr, Polgármester, Jegyző

Jónásné Penner Ágnes belső ellenőr: Egyéb kiegészítés nem kívánok hozzátenni. Ha kérdés van arra válaszolok. Jelentős intézkedést igénylő szabálytalanságot nem találtam. Csak kisebb apróbb adminisztrációs javításokat, amik azóta javításra kerültek, rendelet módosítási feladatok, stb. Szabálytalanságra, pénzügyi visszaélésre utaló jeleket nem találtam.

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**45/2018. (V.28.) PÜB. számú**

**állásfoglalása**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

***A 2017. évi belső ellenőrzési terv végrehajtásáról***

*Telki község Képviselő-testülete megtárgyalta és elfogadja a 2017 évi belső ellenőrzési terv végrehajtásáról szóló beszámolót.*

***Felelős:*** *Polgármester*

*Jegyző*

[**2./ Tájékoztató a helyi adóbevételek alakulásáról**](http://www.telki.hu/images/e-hivatal/eloterjesztesek/2018/PUB/05.28/1_np_ajekoztato_a_helyi_adobevetelek_alakulasarol_20180522.docx)

**Előterjesztő**: Polgármester

Vetési Vincéné pénzügyi csoportvezető: Május 22-i állapotot tartalmaz a beszámoló. Az iparűzési adóban a decemberi feltöltés magas volt, így nagyon magas a túlfizetés állomány. Itt jelentős bevétel nem várható.

Földvári-Nagy László bizottsági elnök: A végrehajtó irodák munkáját abba hagytuk, mert nem látok végrehajtási iroda által tervezett bevételt.

Vetési Vincéné pénzügyi csoportvezető: Nem hagytuk abban, de az idei adójogszabály változások miatt tovább nőt a bürokrácia miatt az ügyek végrehajtásának elhúzódása. Van olyan ügy, ahol még mindig várunk az árverésből befolyt bevételt.

Halász Terézia képviselő: A CBA belépésével érezhető az iparűzési adó bevétel növelése?

Vetési Vincéné pénzügyi csoportvezető: Igen érezhető.

**Telki Község Képviselő-testülete**

**Pénzügyi Bizottsága**

**46/2018. (V.28.) PÜB. számú**

**állásfoglalása**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

***Tájékoztató a helyi adóbevételek alakulásáról***

*Telki község Képviselő-testülete megtárgyalta és elfogadja a helyi adóbevételek alakulásáról szóló tájékoztatót.*

***Felelős:*** *Polgármester*

*Jegyző*

*Határidő: azonnal*

[**3./A 2017. évi költségvetés végrehajtásáról szóló beszámoló megtárgyalása.**](http://www.telki.hu/images/e-hivatal/eloterjesztesek/2018/PUB/05.28/2__np._2017_evi_Zarszamadasi_rendelet_-eloterjesztes.docx)

**Előterjesztő**: Polgármester

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**47/2018. (V.28.) PÜB. számú**

**állásfoglalása**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

[***A 2017. évi költségvetés végrehajtásáról szóló beszámoló megtárgyalása.***](http://www.telki.hu/images/e-hivatal/eloterjesztesek/2018/PUB/05.28/2__np._2017_evi_Zarszamadasi_rendelet_-eloterjesztes.docx)

*Telki község Képviselő-testülete megtárgyalta és elfogadja a* [*2017. évi költségvetés végrehajtásáról szóló rendelet-tervezetet..*](http://www.telki.hu/images/e-hivatal/eloterjesztesek/2018/PUB/05.28/2__np._2017_evi_Zarszamadasi_rendelet_-eloterjesztes.docx)

***Felelős:*** *Polgármester*

*Jegyző*

[**4./Tájékoztató Telki község Képviselő-testülete 2018. évi költségvetésének I. negyedéves végrehajtásáról.**](http://www.telki.hu/images/e-hivatal/eloterjesztesek/2018/PUB/05.28/3_np.Tajekoztato_2018_evi_gazdalkodasrol-eloterjesztes.pdf)

**Előterjesztő**: Polgármester

Vetési Vincéné pénzügyi csoportvezető: Az első negyedévnek március 31-el volt vége, az anyagba az április 30-i állapot van feltüntetve, tehát az április 30-i adatokat tartalmazza.

Láng Richárd bizottsági tag: Hogy van, hogy a bevételek nagyjából a 80 %-ot mutatnak, miközben a költségek viszonylag arányosan alakulnak.

Vetési Vincéné pénzügyi csoportvezető: Az előző évi pénzmaradvánnyal növelt összeg szerepel ott. A tartalékhoz nem nyúltunk, az első félévi adót is tartalmazza.

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**48/2018. (V.28.) PÜB. számú**

**állásfoglalása**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

***Tájékoztató Telki község Képviselő-testülete 2018. évi költségvetésének I. negyedéves végrehajtásáról.***

*Telki község Képviselő-testülete megtárgyalta és elfogadja Telki község Képviselő-testülete 2018. évi költségvetésének I. negyedéves végrehajtásáról szóló tájékoztatót*

***Felelős:*** *Polgármester*

*Jegyző*

[**5./ Telki község Önkormányzat képviselő-testület 2017. évi Közbeszerzési eljárásainak összegzéséről**](http://www.telki.hu/images/e-hivatal/eloterjesztesek/2018/PUB/05.28/5_np_eloterj_kozbeszerzesi_osszegzo_jelentes.-eloterjesztes.doc)

**Előterjesztő**: Polgármester

Deltai Károly polgármester: Ez egy formalitás, átcsúszott a következő évre.

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**49/2018. (V.28.) PÜB. számú**

**állásfoglalása**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

***Telki Község Önkormányzat Képviselő-testület***

***2017. évi***

***Közbeszerzési eljárásainak összegzéséről***

*Telki Község Képviselő-testülete az Önkormányzat 2017. évi közbeszerzési statisztikai összegezését tudomásul veszi.*

*2. A Képviselő-testület felkéri a polgármestert, hogy az elfogadott 2017. évi közbeszerzési statisztikai összegezést a Közbeszerzési Hatóság részére küldje meg.*

*Határidő: 2018. május 31.*

*Felelős: polgármester*

**6**[**./ A temetőkről és a temetkezésről szóló 20/2011.(09.07.) önkormányzati rendelet módosításáról**](http://www.telki.hu/images/e-hivatal/eloterjesztesek/2018/PUB/05.28/7_np_eloterj_A_temetokrol_es_a_temetkezesrol_szolo_rend.mod.docx)

**Előterjesztő**: Polgármester

Deltai Károly polgármester: Itt a kripta kérdést kellene tisztázni és az urnás temetést. Erre most van igény, ezért kell erről tárgyalni.

Szigeti Antal képviselő: Abban már egyetértettünk, hogy olyan, akinek már van egy sírja abba temethessen urnásan, egyéb esetben csak urnafalba, azért lett az urnafal elkészítve. A lakosság növekedésével egyre szűkösebb lesz a temető.

dr. Lack Mónika jegyző: Azt javasolnám, hogy mivel a rendelet -tervezetet úgyis meg kell futtatni a Kormányhivatal Fogyasztóvédelmi felügyeleténél tegyük fel a kérdést nekik, hogy jogunk van kizárni az urnás temetés lehetőségét.

dr. Vida Rolland képviselő: A temető szerintem nem olyan kicsit. Szerintem az árképzésben kellene ösztönzőnek hatni, hogy mit preferáljuk, hogy az urnafülkést temetést vegyék igénybe. Most pont az ellenkezője igaz. Ha megnézzük máshol a többi temetés díját, ott teljesen más struktúra van.

Halász Terézia képviselő: Én azt gondolom, hogy ide jönnek ki temetkezni máshonnan. Olyan információim vannak, hogy pl. a Farkasréti temetőben egy egyes sírhely 200.000. Ft felett van, még Budakeszin is jóval magasabb a költségek. Volt egy ismerős a Rozmaring utcából, aki Budajenőre temetkezett és nem ennyi a díja, hanem sokkal magasabb.

Móczár Gábor alpolgármester: Javaslom, hogy most vegyük le a napirendről, mert nagyon messze vagyunk a konszenzustól. Kellene egy új javaslatot készíteni, amit e-mailben meg lehet futtatni.

Szigeti Antal bizottsági tag: Én a differenciálásokkal egyetértek.

A Pénzügyi Bizottság 5 igen szavazattal egyhangúlag az előterjesztést levette a napirendről, azzal, hogy a következő ülésre egy előzetesen átnézett konkrét javaslatot készítsen a hivatal.

[**7./A Zsámbéki Mentőállomás támogatási kérelméről**](http://www.telki.hu/images/e-hivatal/eloterjesztesek/2018/PUB/05.28/8_np_eloterj_Eloterjesztes_Zsambeki_Mentoallomas_tamogatasarol.docx)

**Előterjesztő**: Polgármester

Deltai Károly polgármester: A korábbi években is támogattuk a Mentőállomást, a dologi kiadásokat szoktuk támogatni. Alapesetben nem onnan vonul a kocsit, de ha szükség van, akkor ők is ki lehetnek rendelve.

Földvári Nagy László bizottsági elnök: Ilyen kis összeget tudok támogatni. Tavaly előtt volt 30.000.- Ft. Ennek az összegnek elvi jelentősége van.

Vetési Vincéné pénzügyi csoportvezető: Tavaly is támogatta a polgármesteri keret terhére 50.000.- Ft.

Móczár Gábor alpolgármester: Akkor legyünk következetesek és úgy döntsünk.

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**50/2018. (V.28.) PÜB. számú**

**állásfoglalása**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

[**A Zsámbéki Mentőállomás támogatási kérelméről**](http://www.telki.hu/images/e-hivatal/eloterjesztesek/2018/PUB/05.28/8_np_eloterj_Eloterjesztes_Zsambeki_Mentoallomas_tamogatasarol.docx)

*Telki község Önkormányzata Képviselő-testülete a Zsámbéki Mentőállomás támogatásáról szóló előterjesztést megtárgyalta és az alábbi határozatot hozta:*

*A képviselő-testület úgy határozott, hogy 2018 -ban 50.000.-Ft-tal kívánja támogatni az Országos Mentőszolgálat Zsámbéki Mentőállomását az Országos Mentőszolgálat Alapítványon keresztül.*

*Felkéri a polgármestert, hogy a szükséges fedezet biztosítását követően az összeg átutalásáról gondoskodjon.*

*Határidő: 2018. június15.*

*Felelős: Polgármester*

[**8./ Telki Napsugár utca útépítés tervezési megbízás kiadása**](http://www.telki.hu/images/e-hivatal/eloterjesztesek/2018/PUB/05.28/9_.np._Napsugar_utca_utepitesi_terveinek_megrendeleserol.docx)

**Előterjesztő**: Polgármester

Földvári Nagy László bizottsági elnök. Három ajánlatot kértünk, kettőt kaptunk. Az egyik nagyságrendileg magasabb, mint a másik.

Deltai Károly polgármester: A legkedvezőbb ajánlatot a Fejér-Európa Kft. adta, ők tervezték a körforgalmat is valószínűleg azért is alacsonyabb az áruk.

A Pénzügyi Bizottság 5 igen szavazattal egyhangúlag -5 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

**Telki Község Képviselő-testülete**

**Pénzügyi Bizottsága**

**51/2018. (V.28.) PÜB. számú**

**állásfoglalása**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

[***Telki Napsugár utca útépítés tervezési megbízás kiadása***](http://www.telki.hu/images/e-hivatal/eloterjesztesek/2018/PUB/05.28/9_.np._Napsugar_utca_utepitesi_terveinek_megrendeleserol.docx)

*Telki község Önkormányzat képviselő-testülete úgy határoz, hogy megrendeli a Fejér-Európa Kft. ( 8000 Székesfehérvár, Ady Endre u. 26. I/1.) -tól a Telki, Napsugár utca, a Tücsök utcától a belterület határáig terjedő szakaszának tervezése, közlekedési, és vízelvezetési, szakági engedélyezési tervek elkészítését, engedélyezés lebonyolítását.*

*A tervezési költség fedezetét a 2018.évi költségvetés tartalékkeret terhére biztosítja.*

*Határidő: azonnal*

Felelős: polgármester

**Egyebek:**

Láng Richárd bizottsági tag: Van-e annak bármi akadálya, hogy a Zúzmara utca- Napsugár és Csipke utca közötti szakaszát, akár 4-5 cm rétegű aszfalttal saját kezdeményezésre az ott lakók hengerelhessék, nem igényel semmilyen technológiai vízelvezetést stb. van-erre bármi esély?

Hoós Péter településüzemeltetési csoport: Azzal a felkiáltással, hogyha az adott esetben arra kerül a sor, és az egészet aszfaltozzák a kapubejárók, csapadékvíz építése és szükséges elbontásra kerülhetnek.

Deltai Károly polgármester: Olyat semmiképpen nem lehet, ami szembe megy a tervvel. Javaslom, hogy történjen meg az egyeztetés a műszaki tartalomról és utána kerüljön vissza a testület elé az ügy.

**Zárt ülésen hozott állásfoglalás**

**Telki Község Képviselő-testülete**

**Pénzügyi Bizottsága**

**52/2018. (V.28.) PÜB. számú**

**állásfoglalása**

**„Telki Község települési szilárd kommunális hulladékának begyűjtése, valamint a szilárd kommunális hulladék kezelőtelepre történő szállítása” tárgyú uniós nyílt közbeszerzési eljárás lezárása.**

**A Pénzügyi Bizottság javasolja a képviselő-testületnek az alábbi határozati javaslat elfogadását.**

*Telki község Önkormányzat képviselő-testülete úgy határoz, hogy a ,,Telki Község települési szilárd kommunális hulladékának begyűjtése, valamint a szilárd kommunális hulladék kezelőtelepre történő szállítása” tárgyú uniós nyílt közbeszerzési eljárásba második helyezettet hírdet.*

*Felkéri a közbeszerzést bonyolító OKFON Zrt-t a szükséges intézkedések megtételére.*

*Felelős: Polgármester*

*Határidő: azonnal*

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

Földvári Nagy László Fillinger Zsófia

bizottsági elnök hitelesítő